gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7570, del 14-07-2015 (2015/6228)

Notificació del decret dictat en el juí verbal número 46/2015.
--------------------------------------------------------------

### Dades del document

Número de DOGV
:   7570

Data del DOGV
:   14-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6228


Organisme emissor
:   Jutjat de Primera Instància Número 4 de Torrent

Tipus de document
:   Anunci

Notificació del decret dictat en el juí verbal número 46/2015. [2015/6228]  
M.ª José Latorre Arfella, secretària judicial del Jutjat de Primera Instància número 4 de Torrent. Faig saber que en este procediment de juí verbal de desnonament més rendes 46/2015, seguit a instàncies de José María Pradas García, Pedro Pradas García, Antonio Pradas García, Araceli Pradas García i Diego Pradas García contra Costica Craia i Lígia Alina Petrache, s'ha dictat el decret que posa fi al procediment que en la part dispositiva diu literalment:  
  
«1. Donar per acabat este juí de desnonament i donar-lo de baixa en el llibre de registre corresponent.  
2. Es declara resolt el contracte d'arrendament que vincula els demandats, Costica Craia i Lígia Alina Petrache, amb els arrendadors José María Pradas García, Pedro Pradas García, Antonio Pradas García, Araceli Pradas García i Diego Pradas García.  
3. S'acorda expedir un manament al SCAC de Torrent per a dur a terme el llançament acordat per al dia 6 de maig de 2015, a les 13.30 hores, i autoritzar expressament la comissió judicial per al cas que siga necessari, per estar tancat l'immoble o per no consentir-se l'entrada, dur-la a terme amb les mesures que foren necessàries, amb l'auxili de la força pública fins i tot, i ordenar-ne l'arxiu, advertint a la part demandant perquè, en el cas que no siga necessari el llançament, ho pose en coneixement d'este jutjat com més prompte millor.  
  
4. S'imposen les costes a la part arrendatària, Costica Craia i Ligia Alina Petrache.  
5. Comuniqueu a l'executant perquè, si convé al seu dret, inste l'execució en reclamació de les rendes reclamades en este procediment, així com les rendes degudes que es meriten després de la presentació de la demanda fins a l'entrega de la possessió efectiva de la finca, prenent-se com a base de la liquidació de les rendes futures l'import de l'última mensualitat reclamada en presentar la demanda.  
  
7. Notifiqueu la resolució a les parts.  
Mode d'impugnació: contra este decret es pot interposar un recurs de revisió davant d'este jutjat en el termini dels cinc dies següents a la notificació.»  
  
Els demandats, Costica Craia i Ligia Alina Petrache, estan en parador desconegut. Expedisc este edicte a fi que els valga de notificació de forma deguda.  
  
Torrent, 1 de juliol de 2015.- La secretària judicial: M.ª José Latorre Arfella.
Diari Oficial de la Generalitat Valenciana


Sumari del DOGV 7505, del 15-04-2015 (2015/3180)

Notificació de la sentència dictada en el procediment de divorci contenciós número 1432/2013.
---------------------------------------------------------------------------------------------

### Dades del document

Número de DOGV
:   7505

Data del DOGV
:   15-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3180


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1432/2013. [2015/3180]  
Divorci contenciós 001432/2013.  
Demandant: Benigno Barrio París.  
Procurador: Mercedes Peris García.  
Demandada: María Teresa Torija Ayuso.  
Antonio Rodríguez-Moldes Peiró, secretari del Jutjat de Primera Instància número 9 de València, pel present edicte faig saber que en les actuacions de divorci contenciós, seguides amb el número 001432/2013, a instàncies de Benigno Barrio París contra María Teresa Torija Ayuso, en situació de rebel·lia, en data 2 d'abril de 2015, ha recaigut sentència, la qual en la seua part dispositiva diu així:  
  
«Dispositiva  
Estime la demanada interposada per la representació processal de Benigno Barrio París contra María Teresa Torija Ayuso, i dispose la dissolució del matrimoni, per divorci dels expressats, amb tots els efectes legals, en especial la dissolució del règim econòmic conjugal.  
  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni.  
Contra esta sentència es pot interposar un recurs d'apel·lació en el termini de 20 dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este jutjat.  
Esta és la meua sentència que pronuncie, mane i firme.»  
  
I perquè valga de notificació de forma deguda a María Teresa Torija Ayuso, en rebel·lia, expedisc i firme este edicte.   
  
València, 2 d'abril de 2015.- El secretari judicial: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7652, del 06-11-2015 (2015/8971)

Informació pública de la sol·licitud d'autorització per a l'ocupació temporal de la via pecuària número 4 denominada Vereda de la Cuesta de Borriol en el terme municipal de Castelló de la Plana. Expedient STMA/ SF/VP/OCUP/064/2015.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7652

Data del DOGV
:   06-11-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/8971


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'autorització per a l'ocupació temporal de la via pecuària número 4 denominada Vereda de la Cuesta de Borriol en el terme municipal de Castelló de la Plana. Expedient STMA/ SF/VP/OCUP/064/2015.  
 [2015/8971]  
S'està tramitant en la Direcció Territorial de Castelló, promogut per l'Ajuntament de Castelló de la Plana, l'expedient STMA/SF/VP/OCUP/064/2015 d'autorització per a l'ocupació temporal en via pecuària del terme municipal de Castelló de la Plana, amb l'objecte de la col·locació d'una canonada soterrada en la via pecuària número 4 denominada Vereda de la Cuesta de Borriol.  
En compliment del que disposa l'article 33.2 de la Llei 3/2014, d'11 de juliol, de Vies Pecuàries de la Comunitat Valenciana, i articles 55 al 72 de la Llei 14/2003, de 10 d'abril, de Patrimoni de la Generalitat, respecte a la utilització i l'aprofitament dels béns de domini públic. De conformitat en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este expedient se sotmet a informació pública.  
  
Cosa que es fa pública perquè se'n prenga coneixement, fixant el termini d'un mes, a partir de la publicació del present anunci en el Diari Oficial de la Comunitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servici Territorial de Medi Ambient, de la direcció territorial d'esta conselleria a Castelló de la Plana, siti en la planta segona de l'edifici PROP de l'avinguda de Germans Bou, número 47 de Castelló de la Plana.  
  
Castelló de la Plana, 20 d'octubre de 2015.- El director territorial: Antonio Luis García Sanz.
Diari Oficial de la Generalitat Valenciana


Sumari del DOGV 7587, del 06-08-2015 (2015/6749)

Citació a les persones interessades en l'expedient de domini sobre immatriculació de finca número 682/2014.
-----------------------------------------------------------------------------------------------------------

### Dades del document

Número de DOGV
:   7587

Data del DOGV
:   06-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6749


Organisme emissor
:   Jutjat de Primera Instància Número 2 de Nules

Tipus de document
:   Anunci

Citació a les persones interessades en l'expedient de domini sobre immatriculació de finca número 682/2014. [2015/6749]  
Eugenio Ángel Martín Sánchez, secretari del Jutjat de Primera Instància número 2 de Nules, faig saber que en este Jutjat del meu càrrec se seguix, amb el número 000682/2014, un expedient de domini sobre immatriculació de la finca:  
  
Rústica, amb número de referència cadastral 01906V878951982775HF, ubicada en el polígon 3, parcel·la 572, partida Cerro, terme municipal de Cirat (Castelló), amb una superfície construïda de 30 m² en parcel·la de 30 m².  
S'ha acordat per resolució d'esta data expedir el present edicte, pel qual se cita totes les persones ignorades a què poguera perjudicar la inscripció sol·licitada pel promotor, i es fa saber que podran comparéixer en este Jutjat en el termini de deu dies des de la publicació d'este edicte per tal d'al·legar el que al seu dret convinga, amb l'advertència que, si no ho fan, els pararà el perjuí que corresponga en dret.  
  
  
Nules, 24 de març de 2015.- El secretari judicial: Eugenio Ángel Martín Sánchez.
Diari Oficial de la Generalitat Valenciana


Sumari del DOGV 7474, del 26-02-2015 (2015/1640)

Informació pública de la sol·licitud d'autorització per a l'ocupació temporal de la via pecuària número 53, assagador de la Font del Coll, i la via pecuària número 50, assagador de la Mola del Vilar, al terme municipal d'Ares del Maestrat. Expedient número STMA/SF/VP/OCUP/007/2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7474

Data del DOGV
:   26-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1640


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud d'autorització per a l'ocupació temporal de la via pecuària número 53, assagador de la Font del Coll, i la via pecuària número 50, assagador de la Mola del Vilar, al terme municipal d'Ares del Maestrat. Expedient número STMA/SF/VP/OCUP/007/2015. [2015/1640]  
En la Direcció Territorial de Castelló, promogut per Pilar Badal Traver, es tramita l'expedient STMA/SF/VP/OCUP/007/2015, d'autorització per a l'ocupació temporal en vies pecuàries del terme municipal d'Ares del Maestrat, amb l'objecte de la col·locació de dos reixats de fil d'aram electrificat en la via pecuària VP número 53, assagador de la Font del Coll, i un reixat de tanca ramadera en la via pecuària VP número 50, assagador de la Mola del Vilar.  
D'acord amb el que disposen l'article 33.2 de la Llei 3/2014, d'11 de juliol, de Vies Pecuàries de la Comunitat Valenciana, i els articles 55 al 72 de la Llei 14/2003, de 10 d'abril, de Patrimoni de la Generalitat, respecte a la utilització i l'aprofitament dels béns de domini públic; i de conformitat amb l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este expedient se sotmet a informació pública.  
  
Cosa que es fa pública perquè se'n prenga coneixement, i es fixa el termini d'un mes, a partir de la publicació d'este anunci en el Diari Oficial de la Comunitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servici Territorial de Medi Ambient de la Direcció Territorial de Castelló d'esta conselleria, situat en la 2a planta de l'edifici PROP de l'avinguda dels Germans Bou, número 47, de Castelló de la Plana.  
  
Castelló de la Plana, 2 de febrer de 2015.- El director territorial: Jorge Traver de Juan.
Diari Oficial de la Generalitat Valenciana


Sumari del DOGV 7543, del 09-06-2015 (2015/4994)

Notificació de la sentència dictada en el procediment ordinari número 1859/2012.
--------------------------------------------------------------------------------

### Dades del document

Número de DOGV
:   7543

Data del DOGV
:   09-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4994


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment ordinari número 1859/2012. [2015/4994]  
Assumpte civil 1859/2012  
Part demandant: Pablo Díaz Maroto i López.  
Part demandada: Comunidad de Propietarios Urbanización Poseidón y Hercugan, SL.  
En el juí a què es fa referència s'ha dictat la resolució que té el text que, literalment, diu:  
  
«Dispositiva   
Per mitjà de la present sentència desestime íntegrament la demanda interposada per el procurador Esteban Giner Moltó, en nom i representació de Pablo Díaz Maroto i López contra la Comunidad de Propietarios Urbanización Poseidón, representada pel procurador senyor Bonet Camps, i contra l'entitat Hercugan, SL, declarada en rebel·lia, i, en conseqüència, he d'absoldre ambdós demandats de les pretensions contra ells exercitades i impose les costes a l'actora.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
Esta és la meua sentència, que pronuncie, mane i firme.  
Publicació. La sentència ha sigut donada, llegida i publicada pel magistrat jutge que l'ha dictada mentres audiència pública en el mateix dia de hui, de la qual cosa jo el secretari judicial, en done fe.  
  
Dénia, 19 de juny de 2014.»  
  
Per desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, per a donar a efecte la diligència de notificació de la sentència, per el Diari Oficial de la Comunitat Valenciana, al demandat, Hercugan, SL.  
  
Dénia, 24 de juliol de 2014.- El secretari judicial: Juan José Valdehita García.
Diari Oficial de la Generalitat Valenciana


Sumari del DOGV 7550, del 17-06-2015 (2015/5365)

RESOLUCIÓ de 25 de febrer de 2015, de la Conselleria d'Hisenda i Administració Pública, per la qual s'autoritza la incorporació de romanents de l'exercici 2014 al 2015, per import de 766.150.779,47 euros.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7550

Data del DOGV
:   17-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5365


Data del document
:   25-02-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 25 de febrer de 2015, de la Conselleria d'Hisenda i Administració Pública, per la qual s'autoritza la incorporació de romanents de l'exercici 2014 al 2015, per import de 465.135.547,47 euros. [2015/5365]  
D'acord, tant amb l'apartat e de l'article 20 de la vigent Llei de Pressupostos, com amb l'apartat 4 de l'article 19, del Decret Llei 1/2009, de 20 de febrer, del Consell, la incorporació de romanents dels crèdits relatius al Pla Especial de Suport a la Inversió Productiva en Municipis de la Comunitat Valenciana és competència del conseller d'Hisenda i Administració Pública.  
En conseqüència, i vista la liquidació de l'exercici 2014, elaborada per la Intervenció General de la Generalitat Valenciana, resolc:  
  
Primer i únic  
S'autoritza la incorporació a l'estat de gastos del pressupost de 2015, agrupació de romanents, de crèdits existents al tancament de l'exercici 2014, relatius al Pla Especial de Suport a la Inversió Productiva en Municipis de la Comunitat Valenciana, per un import total de 800.281.385,47 euros, amb el detall reflectit en l'annex adjunt, a càrrec del romanent de tresoreria afectat.  
  
València, 25 de febrer de 2015.- El conseller d'Hisenda i Administració Pública: Juan Carlos Moragues Ferrer.
Diari Oficial de la Generalitat Valenciana


Sumari del DOGV 7506, del 16-04-2015 (2015/3230)

Notificació de la sentència dictada en el procediment ordinari número 252/2013.
-------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3230


Organisme emissor
:   Jutjat de Primera Instància Número 1 de Sueca

Tipus de document
:   Edicte

Notificació de la sentència dictada en el procediment ordinari número 252/2013. [2015/3230]  
Tamara Mantoán Ochera, secretària del Jutjat de Primera Instància número 1 de Sueca, faig saber que en este jutjat, i amb el número de juí ordinari 252/2013, s'ha dictat la resolució que, copiada en el que és necessari, diu així:  
  
«Jutjat de Primera Instància número 1 de Sueca  
Sentència número 27/2015  
Jutgessa que la dicta: Clara España Arbona.  
Lloc: Sueca.  
Data: 27 de febrer de 2015  
Part demandant: Vicente Muñoz Mascarell.  
Procurador: Juan Vicente Alberola Beltrán.  
Part demandada: José Vicente Vallejillo Juan y Axa.  
Dispositiva  
Estime la demanda promoguda pel procurador Juan Vicente Alberola Beltrán en nom i representació de Vicente Muñoz Mascarell i, en conseqüència, condemne José Vicente Vallejillo Juan y Axa a pagar a l'actora la suma de 6.500 euros, més el pagament dels interessos legals calculats de la manera prevista en el fonament de dret quart d'esta resolució i al pagament de les costes processals.  
  
Notifiqueu esta resolució a les parts, fent-los saber que contra esta es pot interposar directament un recurs d'apel·lació en el termini de 20 dies de conformitat amb l'article 455 de la Llei d'Enjudiciament Civil, previ depòsit i taxa corresponent.  
Expediu un testimoniatge literal d'esta sentència que quedarà en estes actuacions, amb inclusió de l'original en el llibre de sentències.  
Esta és la meua sentència, que pronuncie, mane i firme. En done fe.  
Publicació. Llegida i publicada va ser la sentència anterior pel jutge de Primera Instància i Instrucció que la subscriu, mentres celebrava audiència pública en el dia de la seua data. En done fe.»  
  
Es publica per mitjà d'este edicte, que s'inserirà en el Diari Oficial de la Comunitat Valenciana, perquè valga de notificació de forma legal al demandat, que actualment es troba en parador desconegut.  
  
  
Sueca, 9 d'abril de 2015.- La secretària judicial: Tamara Mantoán Ochera.
Diari Oficial de la Generalitat Valenciana


Sumari del DOGV 7506, del 16-04-2015 (2015/3263)

Notificació de la sentència dictada en el juí verbal número 569/2014.
---------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3263


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el juí verbal número 569/2014. [2015/3263]  
María José Latorre Arfella, secretària judicial del Jutjat de Primera Instància número 4 de Torrent, faig saber que en el present procediment verbal 569/2014 s'ha dictat la sentència següent:  
  
«Sentència número 256/2014  
Torrent, 12 de desembre de 2014.  
Jesús Ros Urios, magistrat jutge del Jutjat de Primera Instància número 4 de Torrent i el seu partit, ha vist les interlocutòries de juí ordinari, registrades amb el número 569/2014, promogudes per la procuradora Carmen Portolés Cervera, en nom i representació de FCE Bank, sucursal a Espanya, amb l'assistència lletrada de Ricardo Carretero Luna contra Carlos Patricio Seguel Ulloa i Jenny Valescka Martínez Lara, en situació processal de rebel·lia.  
Dispositiva  
Que estime la demanda interposada per la procuradora Carmen Portolés Cervera, en nom i representació de FCE Bank PLC, sucursal a Espanya, i, en conseqüència, condemne solidàriament Carlos Patricio Humberto Seguel Ulloa i Jenny Valescka Martínez Lara a pagar a l'actora la quantitat de cinc mil nou-cents huitanta-cinc euros amb trenta-quatre cèntims (5.985,34 ?) més els interessos legals des de la interpel·lació judicial, condemnant-los igualment al pagament de les costes processals.  
Notifiqueu esta sentència a les parts, feu-los saber que no és ferma, atés que en contra es pot interposar recurs d'apel·lació, en el termini de 20 die comptats a partir de la notificació d'esta sentència.  
Expediu un testimoniatge d'esta resolució per a unir-lo a les actuacions, i deixeu la resolució en el llibre de sentències.  
Esta és la meua sentència, que pronuncie, mane i firme.»  
  
I atés que el demandat, Patricio Humberto Seguel Ulloa i Jenny Valeska Martínez Lara, es troben en parador desconegut, s'expedix el present edicte a fi que els valga de notificació de forma deguda.  
  
Torrent, 10 d'abril de 2015.- La secretària judicial: María José Latorre Arfella.